भंडारे में 32 हजार ने प्रसादी ग्रहण की
भक्तों ने दाल व टिक्कड़ की प्रसादी ली, 10 घंटे भंडरा चला
श्री शिव हाईटेक सिटी में चल रही भागवत कथा के समापन भंडारे में 32 हजार लोगों ने प्रसादी ग्रहण की। इसमें 12 क्विंटल शकर, 6 क्विंटल बेसन व 6 क्विंटल घी की नुक्ति की महाप्रसादी बनाई। 20 क्विंटल हरी सब्जियों व 3 क्विंटल चवले की सब्जी व 20 क्विंटल आटे की पुड़ी बनाई गई।
अंतिम दिन मॉरीशस से आए आचार्य नागेंद्र महाराज ने कहा सुदामा जब अपने मित्र कृष्ण से मिलने श्रीकृष्ण धाम द्वारिका जाते हैं। तब भगवान कृष्ण अपने मित्र से बड़े ही प्रेम से मिलते हैं। अपनी अश्रुधार से मित्र सुदामा के चरण पखारते हैं। बिना भय, संकोच व शर्म के गले लगाते हैं। सुदामा की पोटली में बांधे चावल को बिना झिझक ग्रहण करते हैं। मित्र सुदामा को द्वारिका का पूरा राजपाट सौंप देते हैं। इस कथा से यही आशय निकलता है कि मित्रता व भगवान और भक्त के बीच में कोई छोटा या बड़ा नहीं होता है। सच्चे मन से की गई भगवान की आराधना व भक्ति खाली नहीं जाती। संकट के समय स्वयं भगवान को भी हमारी रक्षा करने आना पड़ता है।
यह बात कही। उन्होंने यदुवंश श्राप की कथा को सुनाते हुए कहा यदुवंश के बीच में भगवान श्रीकृष्ण के 1 लाख 61 हजार 80 पुत्र और एक चारुमति नाम की पुत्री तथा 3 करोड़ 88 लाख शिक्षक इतनी बड़ी द्वारिकापुरी के बीच में भगवान अपने वचन का निर्वाह करते हुए यदुवंश को स्वयं की माया से संतों ने श्राप दिलवाते हैं। इस बीच सभी यदुवंशियों को बुलाकर कहते हैं कि यह जो जीवन है। इसके बीच में परमात्मा का नाम सर्वोपरि है। अपने जीवन में भरे अंधकार से उसे छोड़कर जाना उसका हल नहीं वरन उसमें परमात्मारूपी प्रकाश करें। भगवान की स्वयं की माया से जरासंघ नाम के शिकारी ने भगवान के पांव में तीर लगता है। वो सशरीर अपने धाम को चले जाते हैं। भागवत कथा के समापन पर मुख्य यजमान गणेश पटेल ने सप|ीक श्री भगवत गीत की आरती उतारी। इसके बाद शाम 4 बजे से भंडारा की प्रसादी का वितरण किया गया। जो देर रात तक चलता रहा। भंडारा प्रसादी में 30 से 32 हजार लोगों के लिए भोजन प्रसादी बनाई गई। कथा में मथुरा की गायक कलाकारों ने श्रीकृष्ण व सुदामा मिलाप की सुंदर झांकी प्रस्तुत की। गुरुवार रात को श्री पवनपुत्र सुंदरकांड मंडल अमझेरा के ललित विश्वकर्मा ने ढोलक बजाकर विभिन्न प्रस्तुति दी। उमाशंकर उपाध्याय ने कई कुरीतियों व सांई दरबार का सजीव चित्रण किया। कथा का श्रवण करने स्वामी चिन्मय महाराज, पानसेमल विधायक दीवान सिंह पटेल, कलेक्टर अजय सिंह गंगवार, एसपी सिद्धार्थ बहुगुणा, अंजड़ टीआई आरएस ठाकुर, राजपुर टीआई कमल पंवार पहुंचे।
भंडारे में प्रसादी ग्रहण करते श्रद्धालु।
भंडारे में प्रसादी ग्रहण करते श्रद्धालु।
रात में प्रस्तुति देते कलाकार।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva